Diari Oficial de la Generalitat Valenciana


Sumari del DOGV 7146, del 06-11-2013 (2013/10388)

Notificació de la sentència dictada en el procediment de guarda i custòdia número 485/2013.
-------------------------------------------------------------------------------------------

### Dades del document

Número de DOGV
:   7146

Data del DOGV
:   06-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10157


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 485/2013. [2013/10830]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de divorci contenciós 000485/2013, seguides a instàncies de Malika Tbaai Labassi contra Iftikhar Hussain Mirza Ghulam, en situació de rebel·lia, en data 28 d'octubre de l'actual ha recaigut la sentència, la part dispositiva de la qual diu així:  
«Dispositiva  
Estime la demanda formulada per Malika Tbaai Labassi contra Iftikhar Hussain Mirza Ghulam i dispose les següents mesures reguladores dels efectes de la ruptura de la seua unió extramatrimonial, sense imposició expressa de costes.  
1. S'atribuïx a la mare la guarda i custòdia del fill comú anomenat B. M. T., així com l'exercici exclusiu de la pàtria potestat sense perjuí de la titularitat compartida. El pare podrà tindre'l en companyia seua els caps de setmana alterns sense pernocta, des de les 10.00 a les 20.00 hores, els dissabtes i els diumenges. En les vacacions escolars d'estiu, el pare podrà tindre el menor en companyia seua durant una setmana, així com quatre dies en les vacacions de Nadal, Setmana Santa i Pasqua, i un dia en les vacacions de Falles; en tots els casos sense pernocta i amb el mateix horari. El menor serà arreplegat en el domicili matern i reintegrat a este.   
2. Tenint en compte l'interés del menor com el més necessitat de protecció, s'atribuïx a este i a la mare l'ús i gaudi del domicili familiar, siti a la Carrera de Malilla, 99, p. 1, de la ciutat de València, que disfruten en règim de lloguer, així com el parament domèstic.  
  
3. Com a pensió alimentària a favor del menor, el pare entregarà a la mare, dins dels primers cinc dies de cada mes i per mesos anticipats, per mitjà d'ingrés en el compte corrent que ella designe, la quantitat de 200 euros mensuals que s'actualitzaran anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.   
  
4. Igualment, el pare haurà d'abonar el 50 per cent dels gastos extraordinaris que genere el menor, entenent per tals tots aquells que no siguen habituals, que siguen imprevisibles i necessaris, i qualsevol altre gasto en benefici del menor haurà de ser pactat per ambdós progenitors o, en cas de discrepància, decidit per l'autoritat judicial.  
5. Es prohibix l'eixida del menor del territori nacional sense autorització de sa mare o, a falta d'això, d'autoritat judicial.  
Contra esta sentència es pot interposar un recurs d'apel·lació en el termini de vint dies davant d'este Jutjat per a la seua substanciació davant de l'Audiència Provincial de València.  
Esta és la meua sentència, que pronuncie, mane i firme».  
I perquè valga de notificació de forma deguda al demandat, Iftikhar Hussain Mirza Ghulam, en situació de rebel·lia i ignorat parador, expedisc i firme este edicte.  
  
València, 29 d'octubre de 2013.- La secretària: Alicia Ordeig Rabadán.